Salesians Ripoll - escola de qualitat\nEl Projecte Qualitat, iniciat ja fa set anys, durant el curs 2004-2005, i que al maig de 2009 va obtenir la seva certificació “ISO 9001”, expedida per l’Empresa APPLUS, ha comportat una sèrie d’avantatges en la gestió de les escoles salesianes, de les quals nosaltres en formem part, com :\nPrendre consciència i identificar el que fem.\nOrdenar-ho i organitzar-ho.\nCohesionar i donar coherència a l’acció educativa.\nOrientar i donar pautes d’actuació.\nDonar una seguretat institucional que garanteixi l’exercici de les diferents funcions dins d’escola, no depenent dels personalismes dels seus agents.\nNo és un procés mecànic que garanteixi l’eficiència per ell mateix, i que només contempli la necessitat de documentar l’educació , sinó que es tracta d’una ordenació en tots els àmbits que facilita la relació i el tracte personal, que és on es juga l’èxit educatiu.\nLa gestió en Qualitat propicia la integració i optimització dels diferents elements de l’escola, com: enquestes, acció acadèmica, avaluacions, gestió d’equips, etc. proporcionant un marc integrador entre tots ells.\nEl Projecte Qualitat també ha permès i facilitat el treball en xarxa entre les escoles, permetent l’enriquiment que proporciona el fet formar part d’una mateixa institució, compartint i activant sinergies que fan augmentar les possibilitats d’actuació.\nHa propiciat unes eines informàtiques adequades que permeten la simplificació i optimització de la feina amb el progressiu abandonament del material en suport paper.\nTreballem amb el convenciment dels beneficis que ens ha aportat i ens seguirà aportant el Projecte.\nLa política de qualitat de les Escoles Salesianes de Catalunya, Balears, Andorra i Aragó, s'estableix com la definició de la MISSIÓ (raó de ser continuada del centre), la VISIÓ (lloc estratègic que el Centre pretén aconseguir en el mitjà, llarg termini) i els VALORS (idees, principis i punts forts sobre els quals el Centre es fonamenta per assolir la visió).\nA més, s'estableixen com a objectius bàsics i inicials de la seva Política de Qualitat la orientació cap a:\n _El compliment dels requisits legals i reglamentaris aplicables a la activitat educativa realitzada pel Centre;\n _La satisfacció permanent de les necessitats, demandes i expectatives dels destinataris de les Escoles;\n _La millora contínua de l'eficàcia del sistema de gestió de qualitat.\n _oberta a tots, promovent la igualtat d'oportunitats i sent conscient de la seva funció social;\n _en diàleg amb la realitat diversa i plural de l'entorn;\n _capaç d'oferir, en el procés d'ensenyament/aprenentatge, una formació integral de la persona, com a servei qualificat a la societat, i en la perspectiva del que Don Bosco anomenava "honrat ciutadà i bon cristià".\nL'escola salesiana ha de manifestar-se com a lloc i ambient on\n _s'adopta l'estil preventiu de Don Bosco, fet realitat en i per a tota la comunitat educativa;\n _es comparteix un enfocament comú de la vida i de l'educació en el context d'un estat europeu obert i solidari;\n _es promou un clima educatiu i familiar, on es fa experiència positiva dels valors de la persona;\n _s'hi treballa l'educació com un conjunt de processos aplicables a la formació en competències, a l'aprenentatge intel·lectual i a l'adquisició de valors. Per a l'adquisició d'aquests fem servir una metodologia d'itineraris que van des del nucli de la persona fins a la relació amb els altres i amb l'entorn;\n _els educadors, com a membres de la comunitat educativa, desenvolupen les seves capacitats amb unes competències institucionalment definides;\n _es busca l'excel·lència amb una millora contínua de la seva qualitat.\n _l'obertura a Déu com a font d'humanització de la persona;\n _la confiança incondicional en els nens i els joves, autèntics protagonistes del seu procés educatiu;\n _la cultura de l'esforç com a font d'educació, de realització de les persones i de millora permanent de la qualitat de vida personal i social;\n _l'acolliment dels alumnes, el suport positiu i l'acompanyament en la recerca de sentit de la pròpia vida i l'educació de la seva interioritat;\n _la personalització de les relacions amb una actitud de respecte a la diversitat de cada persona i de cada cultura;\n _la construcció d'un món més sostenible i solidari, mitjançant una acció decidida de confrontació amb totes les pobreses, el diàleg intercultural, la ciutadania responsable i la preocupació mediambiental;\n _la formació contínua, amb l'actualització tecnològica i la relació amb les empreses, de cara al perfeccionament professional i la inserció laboral.\nBarcelona, 24 de maig de 2015\nResponsable Àmbit d'Escoles


Equipo Nizkor - La CUP respon Puigdemont: «Avui no es trenca cap acord polític».\nLa CUP ha emès el seu veredicte sobre l'acord d'estabilitat amb Junts pel Sí. "Avui no es trenca cap acord polític, sinó que muta", ha sentenciat la diputada, Eulàlia Reguant, en resposta al president de la Generalitat, Carles Puigdemont, que ja dóna el pacte per mort arran de l'esmena a la totalitat dels anticapitalistes als pressupostos.\nD'aquesta manera queda clar que per al partit de l'esquerra independentista la legislatura i l'equilibri de forces actual al Parlament no té per què canviar. De fet, la mateixa diputada ha emplaçat el Govern a començar a treballar en els pressupostos del 2017 i aprofitar el marge que doni la pròrroga dels comptes.\nPer això, la diputada ha intentat destacar els elements que uneixen la CUP amb Junts pel Sí més que les diferències. "Hem de tenir present que no ens vam presentar a les eleccions amb Junts pel Sí", ha recordat primer, per passar a subratllar que tot i que les dues formacions tenen "projectes polítics diferents" hi ha el "projecte comú de la independència". Per remarcar encara més el paper preponderant de l'eix nacional en el pacte amb la coalició formada per ERC i CDC, Reguant ha afegit que "la llei més important que aquest Parlament aprovarà serà la de transitorietat jurídica".\nLa base social, per eixamplar\nEntrant en el debat de pressupostos pròpiament dit, la diputada cupaire ha lamentat que els comptes defensats per Oriol Junqueras no hagin servit per eixamplar la base social de l'independentisme. Fent memòria, Reguant ha assegurat que des del 27 de setembre el propòsit dels partits independentistes era transitar el camí dels 18 mesos "sumant els no convençuts". I per a la CUP això s'havia de fer "donant senyals clares i inequívoques" sobre les polítiques socials "que ha de nodrir fins el dia del seu naixement aquesta filla col·lectiva que tindrà forma de societat republicana".\nMés enllà del full de ruta independentista, Reguant també ha criticat que si bé els pressupostos presentats pel Govern són "millors" que els de l'any passat, segueixen sent "manifestament insuficients". "Segueixen supeditats a Montoro i a la Troika, segueixen sense posar al centre la obediència al Parlament de Catalunya", ha denunciat Reguant. I un dels principals elements de supeditació detectat per la CUP és l'acceptació del topall de dèficit del 0,7%, fet que ha qualificat de "derrota" davant "l'autoritarisme de l'Estat".\n[Font: Per Isaac Meler, Nació digital, Barcelona, 08jun16]


El CF Reus no descarta repescar Melli i Tébar | Canal Reus TV\nEl CF Reus no descarta repescar Melli i Tébar\n13:30 - 4 juliol 2017\nEl migcampista i el defensa van finalitzar la seva vinculació amb el CF Reus aquest passat 30 de juny. Segons com evolucioni el mercat, la direcció esportiva roig-i-negra es podria plantejar el seu retorn.\nTan Marcos Tébar com Melli podrien vestir una altra vegada la samarreta roig-i-negra. El migcampista i el defensa van finalitzar la seva vinculació amb el Club de Futbol Reus aquest passat 30 de juny. Ara, els dos futbolistes tenen total llibertat per negociar el seu futur amb altres clubs. A priori, la direcció esportiva no negociarà el seu retorn però segons com evolucioni el mercat, el club roig-i-negre s'ho podria plantejar.\nMarcos Tébar va arribar al mercat d'hivern i tot i no disposar de gaires minuts va oferir bones actuacions. La seva experiència pot ser fonamental per l'equip. Com també la de Melli. El veterà defensa va complir amb nota els partits que va jugar en el tram final de temporada. En tot cas, són dos jugadors que ja coneixen la casa i la plantilla i donarien continuïtat al projecte reusenc. Ara per ara però, caldrà veure com evoluciona el mercat de fixatges.\nEls vaixells del Port de Tarragona homenatgen als sanitaris


com treure partit a dos calamars\nRaül el Dj 18 Feb 2010, 21:40\nDilluns vaig arribar a casa amb dos calamars de bona mida. Les opcions eren escasses: o els congelava o en feiem una bona fideuà. VAm obtar per la segona, així que un cop nets, en vam fer un bon sofregit, hi vam afegir els fideus ja rossejats en una altra paella i, finalment hi vam afegir el brou de peix. Quan estàven mig cuits, els vam acabar de fer al forn, amb el gratinador a tota màquina. Fets al forn penso que li dóna un toc més professional, és a dir, té l'aparença d'estar fet al restaurant. CAl anar amb compte amb la quantitat de brou, doncs si n'hi ha massa queda caldós, i si n'hi ha poc, pot quedar sec.\nsi el brou és fet de peix pescat vostre, molt millor!\nCAlamars de bona mida pescats el dilluns. Hi havia poca activitat.\nFideuà feta el dimecres per dinar. A la tarda, evidentment, vaig fer festa!\nNo hi podia faltar el pastís de postre: fet a casa, de xocolata i nous. Boníssim!\nAprofito per felicitar la meva dona per aquest dinar tant bo!\nTola el Dj 18 Feb 2010, 23:57\nHome, pel suquet dels arrossos i fideuades, res millor que un bon tros de congre i unes quantes galeres.\nEl congre com a peix sol no és res de l'altre món. Antigament, s'ho fotien els pobres més pobres. Al Pirineu els arribava sec, en el mateix format que el Bacallà. El posaven en remull i au, a la cassola. Bé, retornem al fil. Que el congre no és massa bo. Del cul cap al cap, poca espina i bones rodanxes. Del cul cap a la cua (on comença la cua d'un congre?? fins on es renta la cara un calb??) hi ha molta espina i és la part amb la candidatura més ferma per anar de cap al fumet.\nEl congre, molt bo doncs per fer el suc d'arrossos i fideuades. Les galeres, otras que tal. Superimprescindibles. I això que la gent no les estima gaire perquè són lletges a més no poder! Horroroses i horripilants com un pecat! Les podeu passar per la paella i després les trinxeu ben trinxades amb closca i tot i la pasta resultant la foteu també al brou tal qual. Ja ho colareu després tot pel xino. Si algú té la paciència i la il·lusió de dedicar-s'hi (després de tastar-ho segur que no us farà mandra) podeu agafar el residu sòlid que queda de passar-ho pel xino i dedicar-vos a separar les engrunes de carn de les espines. Les engrunes també, cap a l'arròs.\nJa només de recordar-ho, ja tornaria a sopar!\nEl congre, una pesca accidental? mai! una benedicció divina! els comensals es sentiran ben congre-tulats d'haver assistit al gastronòmic encontre.\nAquí ens va agafar un atac de riure amb un d'aquests monstres satànics. És que no sabíem que s'arribaven a fer tan grossos i ens va sortir aquella fera, no sabíem com treure'l de l'aigua, ens va agafar el riure tonto a tots dos i al final, el vaig engrapar per les brànquies amb les dues mans i vaig començar a caminar enrere i anava sortint de l'aigua fosca, una bèstia llarga, llarga, llarga... i encara més riure. Quin parell de tòtils! però que rebé que ens ho vam passar aquell dia també! Toni, des d'aquí si em llegeixes, per a quan la següent excursió pesquívola???\nRe: com treure partit a dos calamars\nkruskis el Dv 19 Feb 2010, 01:01\nQue si es fan grossos??????????? Jo quan era pescasub n'havia arribat a veure algun quasi tant gruixut com jo!!! Si ningú no l'ha pelat ja, n'hi ha un a punta Falconera que si t'el trobes de cares, surts esparvellat!!\nA mi personalment el congre no m'agrada gens, no m'agrada ni la olor que fot el brou on hi ha congre, però el gust que deixa és bo, això no es pot pas negar.\nRaül, acabo de sopar i quan he vist la foto de la fideuà se m'ha fet la boca aigua...\nTola el Dv 19 Feb 2010, 01:07\nSou uns triperos!\nQuè feu volent sopar dues vegades? que no hi havia crisi??? cagunl'ou, aquest jovent!\nkurry el Dv 19 Feb 2010, 01:49\nJajaja al meu germà la crisi li treurà la son, però la gana MAI! jajaja\nRaül el Dv 19 Feb 2010, 10:41\nuna vegada, pescant al rec de cap de creus, ens va sortir un congre de 18 kg! Era groixut com la meva cuixa, i més llarg que jo! El carret elèctric patinava, gairebé treia fum... i quan vaig veure aquella fera i les òsties que fotia per la banyera de la barca, em vaig enfilar al Fly! VAig fer fotos, però fa tant temps que no eren digitals, ja no sé ni on paren.\nFent pesca he vist algun congre i també un parell de morenes: és un espectacle veure-les atacar un peixet! Mira que eren de mida petita, però vaig marxar cagant llets i amb la pell de gallina!\nNo m'enfonso mai fent pesca amb fusell, així que bèsties grosses no n'he vist masses. REcordo especialment un pop enorme als caials, a cadaquès. EStava allà dret, aguantant-se amb les potes però amb el cap ben alt. El tenia a tir, però creieu-me que no vaig tenir pebrots... em pensava que se m'enportaria!\nDE peixots grossos recordo veure unes llisses d'un parell de kg desaparèixer a l'instant... "que estrany..." però quan vaig veure el dento que sortia del darrera ho vaig veure clar! Quina bèstia... i just davant el poble!\nAllà al mes de setembre em trobava cada temporada amb unes llisses enormes que anaven amb manada... quan em veien venien directes cap a mi, com si em volguèssin mal! Tenien una boca enorme i unes dents que feien por... venien i em passaven just pel costat, de vegades semblava que les poguèssis tocar. VA ser quan vaig decidir de comprar-me un fusell. Amb el fusell a la mà me les he trovat un parell de cops més, sempe al setembre i a tocar les roques, a superfície. DE vegades molt a prop del poble, i de la gent! No he disparat mai pq quan les veus quedes impressionat. Amb el temps vaig aprendre que no eren llisses, sinó talahams! I enormes!\ngirgom el Dv 19 Feb 2010, 11:15\nColl... Raul , també ets cuiner o que, quin tros de fideuà, per la foto fot molt bona pinta (de restaurant), i menjar-te la ja no et dic res, no? si pots fot la recepta a veure si algun any treiem algun calamar, sepia o pop, i en fotu una i sorprenc a la dona, que ja va sent hora, ja,ja\nkruskis el Dv 19 Feb 2010, 21:32\nJo la bèstia que més m'ha acollonit va ser un coi de pop de 7 kilos i mig que vaig pescar fa ja uns anys... el molt fill de la seva mare em va treure les ulleres i el tub i em va enroscar al voltant del coll la corda de la boia i de la varilla... sort que tenia la barca aprop perquè sinó potser no ho explico.... a partir d'aquell dia vaig aprendre que sempre s'havia de disparar entre ull i ull!!! Ara no sé si encara en deuen quedar de pops d'aquesta mida....


Sales Nobles | Museu Comarcal de l'Urgell\nLes Sales Nobles de cal Perelló formen part del petit palau creat per Francesc de Perelló a Tàrrega a les darreries del segle XVII. Francesc de Perelló (1640-1703) nasqué a l’Ametlla de Segarra dins del marc d’una família de propietaris rurals benestants que també es dedicaren als negocis. Personatge contravertit i polèmic, era ciutadà honrat amb estrets lligams amb la noblesa catalana. L’any 1676 es casa amb Raimunda Roger de Llúria i de Çaportella, filla de dues importants famílies nobles de la Segarra. Segons sembla, Raimunda, per a poder casar-se, sortí de novícia del cenovi de Vallbona. Un cop casat, els negocis i activitats de Francesc de Perelló, que ja havia esdevingut cavaller, es desenvoluparen cada cop més a Tàrrega, fins que decidí instal·lar-s’hi amb la seva esposa, després d’haver comprat finques i 3 cases del carrer Major a l’entorn de l’any 1681, cases que transforma en una gran mansió, l’estructura de la qual s’ha mantingut fins l’actualitat.\nA les darreries del segle XVIII, un altre Perelló s’emparenta amb una membre de la família Graner i embelliren aquesta mansió amb pintures i ornaments que contribuïren encara més a donar a la casa els aires de petit palau que ara podem contemplar. D’aquest moment destaquem la sala amb alcova presidida per l’escut d’armes dels Perelló i els Graner.\nEls descendents dels Perelló es traslladen a viure a Barcelona a principis del segle XIX, però hi deixaren els masovers que s’ocuparen de les terres, de cuidar la casa i atendre els senyors durant les estades que hi feien periòdicament.\nDesprés de la compra i rehabilitació de l’edifici per part de l’Ajuntament de Tàrrega durant els anys 80 del segle XX, per a emplaçar-hi la seu actual del museu, s’ha conservat la fisonomia de les Sales Nobles, juntament amb el jardí en primera planta, la capella, el celler i altres espais de la casa.\nLes Sales Nobles ens transporten amb les seves pintures, ornaments i mobiliari luxós d’època, a la Tàrrega dels segles XVII, XVIII i XIX. La seva visita ens mostra aspectes de com vivia una família benestant d’aquell temps, les seves dedicacions professionals, les seves aficions, les seves amistats, els seus gustos, les seves relacions i alguns misteris.


Tres anys i mig de presó per agredir, insultar i humiliar a la seua parella\nEl penat va arribar a orinar damunt de la dona i li va impedir mantindre el contacte amb la seua família\nLa Secció Segona de l’Audiència Provincial de Castelló ha condemnat a tres anys i mig de presó pels delictes de violència de gènere habitual, contra la integritat moral i maltractaments a un home que va humiliar, va insultar i va arribar a agredir a la seua parella sentimental, amb la qual convivia en un municipi de la província de Castelló.\nLa Sala li imposa a més l’obligació d’indemnitzar amb 3.000 euros a la víctima pels danys morals que va patir, així com amb 150 euros per les lesions que li va causar. El Tribunal l’absol en canvi d’un delicte continuat d’agressió sexual al no considerar provat la comissió dels fets pels quals estava acusat.\nEl condemnat i la víctima van començar una relació sentimental de convivència l’any 2016. Segons el relat de fets provats de la resolució, en 2018 l’acusat va canviar i es va tornar dèspota respecte de la seua companya, a la qual obligava a netejar i a fer el menjar. També li deia que no valia per a res, l’acusava d’haver-li sigut infidel i li assegurava que li agradaria tallar-li el coll.\nL’home realitzava enregistraments en vídeo de la víctima i, en almenys una ocasió, va contestar el telèfon d’ella i li va impedir parlar amb la seua filla. El 29 d’octubre de 2020 quan tots dos es trobaven en el domicili familiar, la va tornar a insultar, la va colpejar i va arribar fins i tot a orinar-se damunt d’ella.


EXEMPLES DE COM S'HAN PRESENTAT LES COMPETÈNCIES BÀSIQUES EN DIFERENTS PROGRAMACIONS DE DIFERENTS MATÈRIES\nPer a l’ESO, s’identifiquen com a competències bàsiques les vuit competències següents:\nLes competències comunicatives (transversals):\nés a la base de tots els aprenentatges i el seu desenvolupament és responsabilitat de totes les àrees i matèries del currículum, ja que en totes s’han d’utilitzar els llenguatges com a instruments de comunicació.\nLes competències metodològiques (transversals):\nincorpora diferents habilitats, que van des de l’accés a la informació fins a la seva transmissió, incloent-hi la utilització de les tecnologies de la informació i la comunicació com element essencial per informar-se, aprendre i comunicar-se.\nSuposa saber utilitzar i relacionar els números, operacions, raonament matemàtic, etc... per produir i interpretar informació i per entendre i resoldre problemes relacionats amb la vida quotidiana.\nPermet ésser capaç de continuar aprenent de manera cada vegada més eficaç i autònoma d’acord amb els propis objectius i necessitats.\nLes competències personals (transversals):\nÉs l’adquisició de la consciència i aplicació d’un conjunt de valors i actituds personals interrelacionades, com la responsabilitat, la perseverança, el coneixement de si mateix i l’autoestima, la creativitat...\npermet comprendre la societat i el món en què es desenvolupa, predir conseqüències i dirigir reflexivament accions per a la millora de la pròpia societat i del món.\nPermet comprendre la realitat social en què es viu, cooperar, conviure i exercir la ciutadania democràtica en una societat plural, així com comprometre’s a contribuir en la seva millora.\nLa finalitat de l’educació és aconseguir que els nois i noies adquireixin les eines necessàries per entendre el món en què estan creixent i que els guiïn en la seva manera d’actuar.\nLa necessitat de plantejar com a finalitat educativa la millora de les capacitats de les persones per poder actuar adequadament i amb eficàcia fa que sigui imprescindible centrar el currículum en les competències bàsiques.\nEntenem com a Competències Bàsiques el conjunt d’habilitats cognitives, procedimentals i actitudinals que s’han d’assolir al llarg de l’ensenyament obligatori per tot l’alumnat , respectant les característiques individuals. (Decret 143/2007, de 26 de juny, pel qual s’estableix l’ordenació dels ensenyaments de l’educació secundària obligatòria).\nHi ha vuit Competències bàsiques:\n5. Competència d’aprendre a aprendre.\n6. Competència d’autonomia i iniciativa personal.\nPer avançar en l’assoliment de les competències bàsiques és fonamental emmarcar els processos d’ensenyament i d’aprenentatge entorn als quatre eixos següents:\nOBJECTIUS GENERALS DE LA ETAPA\nL’ESO contribuirà a desenvolupar les habilitats i les competències que permetin als nois i a les noies:\np) Conèixer i acceptar el funcionament del propi cos i el dels altres, respectar les diferències, afermar els hàbits de salut i incorporar la pràctica de l’activitat física i l’esport a la vida quotidiana per afavorir el desenvolupament personal i social. Conèixer i valorar la dimensió humana de la sexualitat en tota la seva diversitat.\nOBJECTIUS GENERALS DE L’ÀREA DE TECNOLOGIA\n1.- Concebre la tecnologia com un conjunt de coneixements operatius de diferents àrees del coneixement destinats a cobrir determinades necessitats de les persones individualment o col·lectiva.\n2.- Relacionar la tecnologia amb els factors que caracteritzen el desenvolupament econòmic i social tot cercant propostes solidàries i sostenibles.\n3.- Analitzar materials, objectes i sistemes tècnics per comprendre el seu funcionament, conèixer els seus elements i les funcions que realitzen, aprendre la millor forma d’utilitzar-los i controlar-los, entendre les raons que condicionen el seu disseny i construcció.\n4.- Projectar i construir objectes i sistemes tècnics senzills tot aplicant, amb autonomia i creativitat, el procés tecnològic: seleccionar i elaborar la documentació pertinent, dissenyar i construir objectes o sistemes que resolguin el problema plantejat i avaluar la seva idoneïtat.\n5.- Expressar i comunicar idees i solucions tècniques, raonant la seva viabilitat, i utilitzant recursos gràfics i informàtics, la terminologia i la simbologia adients.\n6.- Treballar de forma autònoma, responsable i creativa en la presa de decisions, en l’execució de tasques i en la recerca de solucions, tot mostrant una actitud dialogant i de respecte en el treball en equip. Aplicar sempre la normalització i les mesures de seguretat.\n7.- Utilitzar els diferents recursos que ens ofereixen les TIC i Internet com a eines de treball habitual així com gestionar, de forma correcta i amb seguretat, la informació, els sistemes operatius i els programes informàtics adients per a la resolució d’un problema concret o per a la representació i disseny d’objectes o processos.\n8.- Utilitzar els serveis telemàtics adequats com a resposta a les necessitats relacionades amb la formació, l’oci, la inserció laboral, l’administració, la salut o el comerç, valorant fins a quin punt cobreixen les necessitats i si ho fan d’una forma apropiada i segura.\n9.- Valorar de forma crítica els avenços tecnològics, la seva influència en el medi ambient, la salut i el benestar individual i col·lectiu i en la societat en general.\nCONTINGUTS GENERALS DE L’ÀREA\nLa matèria presenta, d’una banda, els continguts tecnològics que s’han de desenvolupar en els cursos de primer a tercer per a tot l’alumnat en la matèria de Tecnologies; i de l’altra, els continguts de dues matèries optatives en el quart curs: Tecnologia i Informàtica.\nEls continguts del primer curs són: La tecnologia i el procés tecnològic. Eines i materials de tecnologia; Disseny i construcció d’objectes; Les TIC com a eina per a la integració i la comunicació de la informació. Els continguts del segon curs giren a l’entorn de: Electricitat; Processos i transformacions tecnològiques en la vida quotidiana; L’ordinador com a mitjà d’informació i comunicació. Finalment, els continguts del tercer curs són: Màquines, mecanismes i estructures; Els projectes tecnològics; Les comunicacions.\nPel que fa a la matèria optativa de Tecnologia, els seus continguts se centren en: L’habitatge; Electrònica, pneumàtica i hidràulica; Control i automatització. Continguts que detallem a continuació:\nAnàlisi dels elements que condicionen el disseny d’un habitatge: situació, característiques bàsiques, necessitats dels usuaris, estètica.\nCaracterització del protocol d’accés a un habitatge: tràmits per a la seva compra o lloguer , condicions d’habitabilitat, accés als serveis.\nAnàlisi dels components que configuren les instal·lacions d’un habitatge, utilitzant la simbologia corresponent i reconeixent la normativa de seguretat. Identificació del cost dels serveis bàsics.\nReconeixement de les tècniques bàsiques i dels materials de manteniment i reparació d’un habitatge. Aplicació de tècniques de manteniment i reparació a situacions concretes. Valoració dels avantatges de la utilització de nous materials als habitatges. Mesures de seguretat a l’habitatge.\nValoració d’estratègies d’estalvi energètic i d’aigua als habitatges: arquitectura bioclimàtica i domòtica.\nCaracterització d’aplicacions de l’electrònica a processos tècnics i aparells.\nDisseny, planificació i construcció de sistemes automàtics. Ús de l’ordinador com a element de programació i control.\nMàquines automàtiques i robots: automatismes. Arquitectura d’un robot. Elements mecànics i elèctrics necessaris per el seu moviment.\nValoració de la incidència de l’automatització en el desenvolupament tecnològic al llarg de la història.\nOBJECTIUS I CONTINGUTS DIDÀCTICS (unitats didàctiques) Fer un petit resum dels\nque estan redactats a les unitats didàctiques.\nObjectius- continguts 2\nL’educació secundaria obligatòria contribuirà a desenvolupar les habilitats i les competències que permetin als nois i a les noies:\nAssumir amb responsabilitat els seus deures i exercir els seus drets respecte als altres, entendre el valor del diàleg, de la cooperació, de la solidaritat, del respecte als drets humans com valors bàsics per a una ciutadania democràtica.\nConèixer, valorar i respectar els valors bàsics i la manera de viure de la pròpia cultura i d'altres cultures, i respectar-ne el patrimoni artístic i cultural.\nComprendre i expressar amb correcció, oralment i per escrit, textos i missatges complexos en llengua catalana, en llengua castellana i, en el seu cas, en aranès, i consolidar hàbits de lectura i comunicació empàtica. Iniciar-se en el coneixement, la lectura i l'estudi de la literatura.\nConèixer i acceptar el funcionament del propi cos i el dels altres, respectar les diferències, afermar els hàbits de salut i incorporar la pràctica de l'activitat física i l'esport a la vida quotidiana per afavorir el desenvolupament personal i social. Conèixer i valorar la dimensió humana de la sexualitat en tota la seva diversitat.\nObjectius Generals d’àrea (veure annex número 1) estan dins del decret seria un " corta pega"\nOBJECTIUS DE LA PROGRAMACIÓ Exemple de petit resum de les unitats i una petita menció als principals objectius i continguts\nUnitat 1: Conec les parts del meu cos.\nPrendre consciència dels segments corporals.\nConèixer i localitzar diferents parts del cos.\nExperimentar moviments amb les dues parts del cos.\nReconèixer i identificar les parts dobles i senzilles del cos.\nProjectar la lateralitat a l’espai.\nAmpliar el seu vocabulari corporal.\nUnitat 2: El cos en equilibri.\nGeneral: Millorar l’equilibri corporal.\nMantenir l’equilibri estàtic i dinàmic.\nUnitat 3: Ens concentrem\nFomentar l’atenció i la memòria visual i auditiva.\nMillorar els reflexos i el camp visual.\nEstimular l’observació a partir d’imatges, dibuixos, colors.\nMemoritzar la situació o l’ordre d’una imatge, paraula...\nDistingir i identificar formes i diferencies entre imatges.\nUnitat 4: Discriminació fonològica.\nGeneral: Discriminar sons i relacionar-los amb la grafia corresponent.\nLocalitzar el so dins la paraula.\nRelacionar la grafia amb el fonema corresponent.\nIdentificar paraules que tenen un fonema determinat.\nUnitat 5: contem fins a 99.\nGeneral: Identificar, llegir i escriure els nombres fins al 99.\nSaber seguir series de números creixents i decreixents.\nReconèixer i utilitzar els signes >, <, = i ≠.\nAprendre a comptar mentalment aplicant estratègies.\nAssociar la paraula escrita i numèrica amb la quantitat.\nUnitat 6: Anem a comprar.\nConèixer les monedes d’1 i 2 € i els bitllets de 5, 10, 20 i 50 €.\nDiferenciar el mercat amb els supermercats i les botigues.\nReforçar l’escriptura d’algunes paraules.\nAgrupar monedes i bitllets pel seu valor.\nResoldre problemes de compra.\nObservar els diversos aliments que podem adquirir al mercat.\nConèixer altres establiments on també hi podem trobar aliments.\nLlegir els rètols i els cartells de les botigues.\nRelacionar els aliments de cada botiga amb el seu rètol.\nUnitat 7: Treballem la comprensió.\nGeneral: Comprendre relats senzills.\nElaborar de forma oral frases amb estructura sintàctica.\nEscoltar i visualitzar contes mostrant una bona actitud.\nCopsar el significat dels textos.\nRespondre les preguntes de comprensió d’un text.\nCONTINGUTS GENERALS D’ETAPA (ANNEX) estan dins del decret seria un "corta pega"\nCONTINGUTS PROGRAMACIÓ Exemple de petit resum de les unitats i una petita menció als principals objectius i continguts\nUnitat 1: Conec les parts del meu cos\nLocalització i verbalització de les diferents parts del cos.\nElaboració gràfica del nom de les parts del cos.\nIdentificació de les possibilitats de moviment del segments corporals.\nRealització de moviments simètrics de forma lliure.\nAfirmació i projecció de la lateralitat pròpia.\nImitació de moviments a partir d’un model.\nActitud de respecte envers el cos propi i els dels altres.\nAcceptació de les pautes establertes per l’adult.\nLa competència en el coneixement i la interacció amb el món\nMemorització de l’ordre o la situació d’una imatge o paraula.\nAnàlisi dels elements d’una imatge.\nCreació de seqüències a partir d’un model.\nAtenció davant les explicacions i el treball a realitzar.\nLocalització dels fonemes dins de la paraula.\nInterès i atenció per escoltar.\nDiscriminació auditiva de la presencia dels sons.\nValoració positiva del TIC com a element d’aprenentatge.\nCompetència matemàtica (numeració i càlcul)\nNombres naturals del 0 al 99.\nResolució de sumes i restes fins a 99.\nResolució de problemes senzills de suma o resta.\nCompetència matemàtica (relacions i canvis)\nOrdenació dels nombres de manera ascendent i descendent.\nDistinció i utilització dels signes >, <, = , per comparar números.\nLectura i escriptura dels números fins el 99.\nNoció de quantitat.\nElaboració dels grafismes correctes de les xifres.\nValoració de la importància de les operacions en la vida diària.\nConfiança en les pròpies capacitats.\nUnitat 6: Anem a comprar\nCompetència matemàtica- Numeració i càlcul\nReconeixement del valor numèric de les monedes i els bitllets.\nElaboració d’operacions de suma i resta de manera oral i escrita.\nObservació entre el mercat i altres establiments alimentaris (supermercat i botigues).\nAutonomia i incitativa amb el treball dels Euros.\nValoració de la importància del sistema monetari en la vida quotidiana.\nLectura dels rètols dels aliments.\nÚs i establiments de les noms dels aliments treballats.\nExtracció de la informació necessària del textos llegits.\nRealització de les activitats de comprensió escrita.\nL’atenció i la memòria.\nValoració i acceptació de les idees dels altres.\nComprensió i memorització de dites, refranys, endevinalles, poesies.\nAudició atenta davant la lectura i les imatges visuals.\nInterpretació i realització d’indicacions donades a nivell oral o escrit.


El món faller exalta Carla García com a fallera major infantil de València - À Punt\nEl món faller exalta Carla García com a fallera major infantil de València\nL'acte, celebrat al Palau de Congressos, s'ha retransmés en directe per À Punt.\nSònia López @apuntnoticies\n26 de gener 2020 - 21:43\nEl Palau de Congressos de València ha acollit aquest diumenge de vesprada l'Exaltació de la fallera major infantil de València, Carla García Pérez, i la seua cort d'honor. "L'estic vivint amb molta emoció i amb tota l'energia que puc", explicava Carla emocionada durant una entrevista a À Punt.\nLa cerimònia ha començat amb un concert de la Banda Municipal de València i ha continuat amb la part més protocol·lària i emocionant, quan l'alcalde la ciutat, Joan Ribó, ha entregat a Carla García la banda i la joia que l'acrediten oficialment en el càrrec.\nLa mantenidora de l'acte, l'exvicepresidenta de la Junta Central Fallera, Inmaculada Guerrero, ha fet gala de les seues qualitats com a professora d'infantil comboiant la xicalla des del principi a participar amb diversos jocs durant el seu discurs.\nA Carla l'ha felicitada pel color triat per al seu vestit, confeccionat per Casa Garín, el turquesa mar de Menorca. "Els colors que triem parlen de la nostra personalitat i el que has triat és com tu, vibrant i dolç, elegant i alegre, és un esclat de vida". A continuació, ha anat descobrint aficions i virtuts de totes les xiquetes de la cort d'honor.\nEn el seu discurs, Inmaculada Guerrero, ha destacat la importància de donar gràcies a totes les persones que fan possible la festa fallera. "Una falla és altruisme pur, desfer-se del jo per a treballar pel nosaltres. És treballar tot l'any per a sentir la satisfacció del treball en equip. Una falla és la família que elegim", ha dit.\nEn l'acte ha estat present Consuelo Llobell, fallera Major de València 2020, i han assistit com a convidades la reina infantil de les festes de la Magdalena 2020, Gala Calvo, i la bellesa del foc infantil 2019, Noelia Vinal. També Marina Civera i Sara Larrazabal, falleres majors de València 2019 i les seues corts d'honor.


Què fer la setmana del 15 al 21 d’agost | WoolfWildeWeb\nQuè fer la setmana del 15 al 21 d’agost\n15 agosto, 2016 13 agosto, 2016 / woolfwildeweb\nSi hi ha un esdeveniment que no et pots perdre aquest estiu, encara que potser hagis de conduir una mica, és el White Summer Market de Pals. Hi ha foodtrucks, roba d’estiu, còctels i begudes i fins i tot una exposició d’art a la Masia Mas Gelabert que, si voleu saber una curiositat, va ser propietat de la bailaora Carmen Amaya. El festival està obert fins al 20 d’agost, de sis de la tarda a una de la matinada, no us el podeu perdre!\nEncara no l’hem vist, però ens fa moltíssima il·lusió aquest film que s’ha estrenat aquesta setmana: El profesor del violín (Tudo que aprendemos juntos), un drama músical produït al Brasil, i basat al São Paulo dels anys noranta. Després de ser rebutjat per l’Orquestra Simfònica de l’Estat, Laertes, un talentós violinista, comença a donar classes de música a adolescents d’una escola pública en un barri pobre. No volem dir-ne res més, però només de veure el tràiler ja no podem esperar més.\nTant si sou dels que van a la Costa Brava, com dels que es queden a Barcelona durant l’estiu, no us preocupeu, que hi ha festa per a tots. Pels que siguin a la nostra estimada Ciutat Comtal, no us podeu perdre les Festes de Sant Roc, o Festa Major del Barri Gòtic, la més antiga de la ciutat; se celebren des del segle XVI!! La festa va començar el passat divendres, amb activitats de tota mena, tant pels més petits i com per pares i avis. La podeu gaudir fins dimarts, dia de Sant Roc, al vespre. Nosaltres hi serem, ens veiem allà?\n← Diari íntim des del llac Baikal\nVull escriure però no sé què →


Hospitals Públics en Al aḩmadī - Directori - Llistat - Guia - hospital - Públics - Kuwait - Hospitalsworldguide\nPàgina d'inici › Per categoria › Públics › Kuwait › Al aḩmadī\nHospitals públics en al aḩmadī Kuwait\nT'ha passat un accident domèstic? Vols saber quin hospital és el més proper a la teva llar? Si viu a Al aḩmadī, ja no us haureu de preocupar, perquè aquí us mostrem una guia completa de tots Hospitals Públics en Al aḩmadī.\nSi estudia medicina, infermeria, fisioteràpia, nutrició, farmàcia o qualsevol altra carrera en ciències de la salut i planeja realitzar pràctiques en Al aḩmadī, aquí podeu trobar una llista de tots Hospitals Públics en Al aḩmadī perquè pugueu contactar-los.\nTreballa en un hospital que s'inclou en aquest directori? Consulteu les dades del vostre centre. Si observeu alguna imprecisió, poseu-vos en contacte amb nosaltres i l'organitzarem immediatament. La vostra ajuda farà que aquest lloc web sigui tan útil per a les persones que continuen ajudant a qui busca Hospitals Públics en Al aḩmadī.\nÉs possible que alguns dels Hospitals Públics en Al aḩmadī que tenim a la nostra base de dades han canviat recentment el número de telèfon, en aquest cas, amb tota probabilitat no tindrem la informació actualitzada en el darrer moment, si detecta algun error d'aquestes característiques T'aconsellem que ens ho comuniqueu perquè puguem canviar-ho el més aviat possible.\nveure Hospitals en Al aḩmadī\nHospitals Públics en Al aḩmadī per ciutat important\nEmmalaltir pot ocórrer de sobte, el moment que menys espera. Si visiteu o visiteu Al Faḩāḩīl, aquesta bella ciutat Kuwait, i teniu símptomes molestos com el dolor abdominal, nàusees o vòmits, potser hauríeu d'anar a l'hospital més proper. Vegeu tota la informació de l'hospital aquí a Hospitalsworldguide.\nNi la malaltia ni els accidents escullen temps o lloc per manifestar-se. Per aquest motiu, és tan important disposar de tota la informació dels hospitals, especialment dels més propers, a mà i ràpidament. Aquí trobareu tot el que necessiteu saber per poder contactar amb qualsevol hospital Ar Riqqah, a Kuwait.\nHospitals de Al Manqaf, en Kuwait. Trobeu aquí tota la informació de contacte i molta més informació de tots els centres hospitalaris que hi ha a la ciutat. La vostra salut és el més important i, per aquest motiu, no hauríeu de retardar-vos a buscar l'especialista que necessiteu en aquest moment.\nSi necessiteu atenció mèdica urgent, aneu a l'hospital més proper a Al Finţās, Kuwait. Aquí trobareu tot, amb la seva ubicació indicada al mapa, de manera que no tingueu el més mínim dubte d'on es troben i de com arribar.\nHospitals Públics en Al aḩmadī per província\nLlistat de Hospitals Públics pròxims a Al aḩmadī\nHadi Clinic- (Situat a 45.20 km)\nRoyale Hayat Hospital- (Situat a 45.57 km)\nDar Al Shifa Hospital- (Situat a 46.54 km)\nNew Mowasat Hospital- (Situat a 48.10 km)\nAl Salam International Hospital- (Situat a 50.30 km)


L’Olleria comptarà amb la primera Iberian Race nocturna - TV Digital Ontinyent\n26 juliol 2021 - 15:50 h\nInici Esports L’Olleria comptarà amb la primera Iberian Race nocturna\nLa carrera nocturna de l’Olleria se celebrarà el pròxim 13 d’agost, serà de 8 km i tindrà molts obstacles, més 14 desafiaments. Una de les peculiaritats de les carreres Iberian Race és que els participants desconeixen el recorregut on se celebrarà la prova i els obstacles que hauran de superar. Fins el mateix dia de la carrera, serà una incògnita tant per als visitants com per als participants.\nLa idea de fer la Iberian Race a l’Olleria va sorgir, tal i com explica David Millán regidor d’Esports perquè “ací hi ha un grup de gent que practica este esport, que està ara tant de moda, i ens ho varen suggerir. Estudiarem la proposta, i la veritat és que ens va agradar, pensarem que a més de ser interesant per a molts esportistes locals i de la comarca, podria suposar un impacte econòmic important per al poble”.\nPer la seua banda, els organitzadors assenyalen que la decisió de realitzar la primera proba nocturna a l’Olleria es deu a la magnifica localització en la que es troba el municipi, a més dels complements naturals i socials que l’envolten i que són molt satisfactoris per a realitzar estos tipus de proves. Un dels detalls que més els va cridar l’atenció, va ser la Serra Grossa, la Foia del Port i la Freira, que aporta un toc natural a la carrera d’obstacles i ofereix un punt ecològic a l’esdeveniment.\nLa carrera Iberian Race va dirigida a tot tipus de públic donat que hi ha diversos nivells. Els de l’elit lluitaran per aconseguir un dels 3 premis de la carrera i hauran de superar tots els obstacles sense cap excepció (este tipus de corredores son professionals i compten amb una condició física òptima). Els guerrers particulars, esportistes que podran substituir un obstacle per una sanció dependent de les seues preferències i condicions físiques. A més, estaran els aspirants a guerrers i que son joves d’entre 12 i 15 anys.\nEn el cas dels menors d’edat (aspirants a ibers) hauran de presentar una autorització dels seus tutors legals. A més, en Iberian Race es podrà realitzar la prova en grups, potenciant el treball en l’equip. Les inscripcions ja estan obertes i es poden fer en:\nPer a individuals/equips: http://www.crono4sports.es/inscripcion/99/\nPer a aspirants a ibers: http://www.crono4sports.es/inscripcion/100/\nIberian Race és una carrera que s’està portat a terme a nivell nacional i internacional i en la primera edició, que es va celebrar a Gandia, va aconseguir reunir a quasi 1.000 participants i més de 4.000 visitants a la ciutat. A més, enguany ha estat present a Simancas (Valladolid), Gandia (València) i Ontinyent (València).\nArticle anteriorLa Policia Nacional troba 560 plantes de marihuana a una nau industrial d’Ontinyent\nArticle següentRécord de sol·licituds per a participar en la 32a Mostra de Titelles de la Vall d’Albaida\nPam Pam dansa realitzarà un nou espectacle a Ontinyent\nTV Digital Ontinyent - 09/07/2013 0\nLa jove companyia de ballet PAM PAM DANSA reatlitzará el seu 6t espectacle el proper divendres 12 de juliol a la Sala Gomis d'Ontinyent,...\nII Concert de Sant Joan a càrrec de “La Colla d’Ontinyent”...\nTVDigitalOntinyent - 18/06/2014 0\nEl proper dissabte 21 de juny i a les 23 h. es celebrarà al Palau de la Vila d’Ontinyent el II Concert de Sant...\nEs redueix un 14% la despesa en personal des de 2010...\nTVDigitalOntinyent - 24/09/2014 0\nEl Govern d’Ontinyent ha aconseguit reduir en un 14% i 1,5 milions d’euros la despesa en personal respecte de 2010 sense retallar serveis. El...


The Quays Convenient Apartment Stay Rodney Bay Saint Lucia - Ofertes d'hotels amb els MILLORS DESCOMPTES EN LÍNIA\nRodney Bay, Gros Islet, Rodney Bay, Rodney Bay, Saint Lucia - Veure al mapa\nMés informació sobre The Quays Convenient Apartment Stay\nAl visitar Castries, vosté es sentirà com a casa a The Quays Convenient Apartment Stay, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nThe Quays Convenient Apartment Stay també ofereix moltes instal.lacions per enriquir la seva estada a Castries. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, transport hotel/aeroport, lloguer de cotxes, servei de bugaderia.\nL'ambient de The Quays Convenient Apartment Stay es reflexa en cada habitació. aire condicionat, balcó/terrassa, insonorització, ventilador, aparell de televisió són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), esquí, pesca, pistes de tennis, pistes d'esquaix. Gaudeixi d'incomparable serveis i d'una localització de prestigi a The Quays Convenient Apartment Stay.


NOTÍCIES/NOVETATS – Pàgina 2 – Aules\nPer a facilitar-vos la comunicació de les notícies o novetats que es vagen incorporant en la plataforma Aules, obrim aquest espai dins del portal. I així, que pugueu (conforme anem incorporant funcionalitats, tinguem incidències, realitzem parades tècniques o, simplement, modifiquem alguna qüestió tècnica de la plataforma) estar informats en temps real. Esperem us siga d'utilitat.\nAccedeix des d’Aules als teus arxius de OneDrive\nJa pots accedir des d’Aules als teus arxius de OneDrive, incorporant-los com a recursos per als teus alumnes i alumnes a les teues aules virtuals. Aquest plugin ha sigut desenvolupat per Microsoft i proporciona una funcionalitat bàsica per a copiar els arxius de de OneDrive a Aules. Accedeix al sabor d’Aules en el qual vols … Read more\nEsborrat de cursos de 2020/2021\nAmb l’objectiu de descarregar progressivament els diferents segments d’Aules de informació que ja no s’utilitza o s’utilitza poc, es procedirà, al llarg del començament de febrer, a l’esborrat de les aules virtuals corresponents al curs 2020/2021 Una vegada finalitze tots els usuaris deixaran de tindre accés a aquests continguts. Es prega que tothom realitze les … Read more\nActualització versió Moodle (3.9.12)\nS’ha procedit a actualitzar Aules a la versió 3.9.12, que corregeix algunes fallades que presentava la versió 3.9.11.L’actualització es porta a terme després de realitzar un estudi del seu funcionament.\nCom convertir el codi de les expressions matemàtiques que han deixat d’interpretar-se en Aules a HTML (MATHML)?\nRecentment s’ha eliminat l’editor de fórmules i expressions matemàtiques de WIRIS, de manera que totes les fórmules creades amb aquest editor, no podran visualitzar-se correctament. En lloc de l’expressió matemàtica, es mostrarà el codi associat a aquesta (generat pel plugin de WIRIS) però es deixarà de veure la fórmula o expressió matemàtica. Què podem fer … Read more\nProblemes en la conversió d’arxius (UNOCONV)\nQuan el professorat accedeix a la correcció de tasques actua un plugin que permet la conversió dels arxius pujats per part de l’alumnat a format pdf. L’equip de treball de Aules ha detectat que aquest plugin (UNOCONV) dona fallades ocasionals que quantifiquem aproximadament en un 10% del total de conversions que es realitzen. Resulta una … Read more\nCessament de les sincronitzacions en Semipresencial\nEs va a procedir a detindre el procés de sincronització de cursos amb ITACA en el segment de semipresencial. A hores d’ara ja s’han creat la quasi totalitat dels cursos i si es continua actualitzant informació no es possible gestionar les convalidacions. Recordem que les noves matriculacions es poden incorporar als cursos per part del … Read more\nConsideracions en la pujada de fitxers i correcció on-line de taques en Aules\nAl final de l’entrada es mostra un llistat de fitxers admesos per Aules en aquelles tasques en les quals l’alumne ha de pujar un arxiu per a la seua posterior correcció per part del professor. Per altra banda s’ha de tindre en compte que, en alguns casos no es converteixen els fitxers en format pdf. … Read more\nCanvis de color i nous sabors en Aules\nS’ha procedit a canviar el color del segment docent a blau clar.El motiu és la incorporació de manera definitiva de dos nous segments. El segment d’Educació a Distància amb color gris antracita i el de Formació de Professorat que hereta el roig de docent amb mes lluentor i intensitat. Es pot accedir i comprovar des … Read more\nActualització versió Moodle (3.9.10)\nS’ha procedit a actualitzar Aules a la versió 3.9.10, que corregeix algunes fallades que presentava la versió 3.9.9.L’actualització es porta a terme després de realitzar un estudi del seu funcionament.


▷Com fer senyals amb la mà quan anem en bicicleta — BarcelonaenBici.cat\nCom fer senyals amb la mà quan anem en bicicleta\n6 d'agost de 2020 3 de juny de 2020 per oriori\nQuan anem en bici entre cotxes i altres bicis podem indicar cap on ens dirigim.\nEls cotxes comuniquen les maniobres que faran amb els intermitents. Les bicicletes no tenen intermitents però els ciclistes podem senyalitzar amb les mans.\nIgual que ens protegim amb roba reflectant i llums per fer-nos veure podem protegir-nos senyalitzant les maniobres.\nSenyalitzar no es només un acte de cortesia o una mesura de seguretat sinó que també forma part de la llei de trànsit: segons l’Article 44 del Reglament de Trànsit és obligatori que tots els vehicles senyalitzin les maniobres. Per fer-ho en bici tenim els braços.\nCiclista senyalitzant una maniobra. Foto de Bart Omeu a Flickr\nCom que les bicicletes no acostumen a portar llums hem de conèixer com fer-los amb la mà perquè els altres conductors sàpiguen en quina direcció anireu.\nSenyals bàsics amb la mà\nEls gestos per indicar la direcció són molt senzills i qualsevol persona que tingui carnet de conduir els coneix perquè forma part de la matèria. Bàsicament, consisteixen en allargar el braç cap al cantó on anem a girar.\nPer girar a l’esqurrre extenem el braç esquerre.\nPer girar a la dreta extenem el braç dret (o fem un angle de 90 graus cap amunt amb l’esquerra).\nPer indicar que frenem posem el braç dret cap avall\nEl gir a la dreta també es pot senyalitzar amb ell braç esquerra perquè el sistema està pensat perquè el faci el conductor d’un cotxe per la finestra. No obstant, encara que sigui legal és poc intuitiu i podrien no entendre’ns.\nSi comenceu a anar en bici per la ciutat és bo practicar perquè al principi podeu sentir que perdeu l’eequilibri.\nQuan fer senyals amb la mà\nNo cal marcar sempre tots els girs però en determinats moments és imprescindible. Per exemple, quan anem per un carril bici i darrera tenim altres ciclistes és un bon detall fer aquestes indicacions. Fins i tot, quan no estem segurs de si portem algú darrera val la pena fer-ho.\nEn canvi, quan anem entre els cotxes és imprescindible fer senyals. Fins i tot, va bé en cas d’assetjament fer el senyal de frenar encara que no frenem.\nSigui com sigui, aquests senyals poden ser vitals per prevenir un accident.\nA més d’aquests tres moviments bàsics, hi ha altres gestos que fan servir els ciclistes de carretera per comunnicar-se entre ells. És un codi no escrit per avisar els que venen darrera de perills a la carreterr: per indicar un forat es fan cercles amb la mà i per indicar grava s’assenyala amb el dit.\nAquests senyals no són universals i són només una cortesia dels membres dels grups ciclistes.\nT'expliquem com es degrada una bici aparcada al carrer. Si no prens mesures en un mes notaràs que funciona malament.\nPer circular pel carril bici hem de seguir la normativa. Però la llei no ho explica tot. Descobreix aquí uns Llegeix-ne més\nCinc pors per anar en bici per la ciutat (i com superar-les)\nMolta gent voldria anar en bici per la ciutat però té pors i dubtes. Expliquem aquí 5 pors i consells Llegeix-ne més\nLligar la bicicleta al carrer sembla un tema simple però no ho és. Saber com lligar la bicicleta pot ser Llegeix-ne més\nCategories Consells Navegació per les entrades


27 de abril de 2021 (12:29 CET)\nValència comptarà amb un Pla Felí, que s'aprovarà en Junta de Govern, per a protegir i gestionar les colònies de gats de la ciutat; corregir i minimitzar les possibles molèsties veïnals; fomentar l'adopció d'aquests animals; i prevenir problemes de salut pública. Aquest document, impulsat per la Regidoria de Benestar Animal, "en el marc d'una política que advoca per mesures animalistes", proposa, entre altres accions, l'elaboració d'un cens de les colònies felines del municipi, que s'actualitzarà periòdicament, i la intervenció en aquestes perquè tinguen més del 90% dels seus individus esterilitzats.\nLa regidora de Benestar Animal, Glòria Tello, ha informat hui d'aquest pla, "que s'ha facilitat a tots els grups municipals de l'Ajuntament perquè puguen fer les seues aportacions i amb l'objectiu de consensuar-lo". Així, l'edil ha incidit "en la voluntat d'arribar a acords per a millorar la convivència entre els animals i els ciutadans a través de la mediació i l'educació en el respecte animal".\n"El present Pla Colonial Felí del municipi de València (PCFV) està construït en funció d'aquesta motivació i seguint el marc normatiu i directrius de diverses organitzacions de prestigi nacional i internacional", ha explicat Glòria Tello, qui així mateix ha anunciat que en el Consell de Benestar animal es crearà el Grup de Treball de Benestar Felí (GTBF) i entre les seues funcions estaran les de consulta, seguiment i ajuda en l'execució de l'esmentat pla.\n"A més -tal com ha avançat l'edil- aquest grup de treball buscarà i propiciarà acords amb entitats de diferent índole per a aconseguir que el PCFV en tota la seua amplitud i necessitats puga desenvolupar-se correctament en forma i temps, i sempre des del respecte a la dignitat, el benestar animal i els drets dels animals".\n"El Pla és un indicador de la sensibilitat i preocupació municipal per la defensa i protecció dels animals i del treball realitzat perquè València siga en un referent quant a protecció i benestar animal", ha afegit Glòria Tello.\nPel que respecta a l'esmentat cens, "es durà a terme mitjançant eines informàtiques lligades al Sistema de Gestió Patrimonial (SIGESPA) desenvolupades en col·laboració amb el Centre de Suport Tecnològic (SERTIC) i els ServicisVeterinaris Municipals". Estarà estructurat de manera que quede evident la seua distribució per districtes, barris i colònies. Igualment, cada colònia comptarà amb una persona gestora responsable, i una o diverses persones col·laboradores que disposaran d'un carnet després de rebre la informació adequada.\nSegons el nou document, "en els casos de risc vital, perill per a la salut o seguretat dels felins o canvi justificat d'usos urbanístics del terreny es realitzarà un estudi de viabilitat per a procurar solucionar aquests problemes, sent preferent el criteri del manteniment geogràfic de les colònies. En el cas extrem de ser necessària una reubicació s'aplicarà el Protocol de Reubicació". D'altra banda, per al control poblacional de cada colònia, s'utilitzarà el mètode Captura-Esterilització-Retorn (mètode CER) descrit en el Procediment d'Esterilització Felina (PEF) desenvolupat pels Servicis Veterinaris Municipals.\nFinalment, Glòria Tello ha destacat que es crearà la figura del mediador per a la solució dels problemes de l'aplicació d'aquest PCFV amb els veïns i veïnes del municipi, es desenvoluparen Plans de Formació que seran impartits als col·laboradors i professionals relacionats amb el present pla, i s'incidirà en la conscienciació de la ciutadania cap als drets dels animals.


Guia de coincidència de formatges i ports- Winestealssd.com - Aprendre\nPrincipal Aprendre Guia de coincidència de formatges i ports...\nGuia de coincidència de formatges i ports...\nEl formatge i el port són una bona tradició per Nadal, però hi ha algunes idees errònies habituals per navegar mentre s’intenta mantenir feliç a tota la família. Harry Fawkes de Decanter us ofereix una guia útil a continuació.\nFormatge i Port anar de la mà en molts sopars de Nadal, i aquesta època de l’any representa bona part de les vendes del Port al llarg de l’any.\nL’estacionalitat de Port és una veritable vergonya i els amants dels vins haurien de recordar que ‘Port és per a la vida, no només per Nadal’, per demanar prestat un eslògan versat.\nPort Tawny i Port vintage són dos estils separats. Tots dos són meravellosos digestius després de sopar durant tot l'any, però, com assenyalen molts sommeliers, no són adequats com a acompanyament solitari a una taula de formatges.\nConeix el teu port: una guia d'estils de port\nFormatge i vi: la guia definitiva\nQuan em vaig aturar a considerar aquest punt per primera vegada, em va costar d’entendre per dos motius:\nla vostra resposta emocional recordarà amb afecte molts moments gloriosos i feliços asseguts amb els vostres éssers estimats després del tradicional menjar de Nadal, considerablement ple, i aconseguint una ampolla de Port decantada per consumir amb el formatge un Port que potser heu passat hores investigant i escollint per aquesta ocasió.\nla vostra persona amant del vi mai ha considerat que un ric port vintage només superi un brie cremós després d'un meravellós menjar de Nadal. Tot aquest temps dedicat a buscar, adquirir i muntar una taula de formatge s’hauria pogut perdre, ja que el sabor de cada formatge s’enfonsa amb cada glop de Port.\nVins de Nadal per igualar el menjar o l’empresa?\nHi ha una pregunta més fonamental que heu de respondre aquí, si seleccioneu els vostres vins de Nadal perquè coincideixin amb el vostre àpat o amb la vostra empresa?\nMentre que a Sauternes Podria ser notable amb el formatge blau, l’abandonament del port i el ritual de la taula de formatges sens dubte causaria molta angoixa al voltant de la meva pròpia taula familiar. És una cosa que només tindria en compte l’Ebenezer de la combinació de menjar i vi.\nAquest any, he decidit experimentar amb un enfocament combinat servint un blanc sec, com ara Chablis , juntament amb un Port Tawny i un Vintage Port. És molt vi, però es pot aconseguir gràcies a una família nombrosa.\nPer què encara hi ha espai per a coincidències de Port i formatge?\nPer això, aquests ports sempre tindran un lloc a la nostra taula al costat del formatge.\nPort Vintage posseeix un poder extraordinari, amb fruita profunda, espècies i xocolata. Amb cos de taní integrat, el Port vintage necessita un formatge potent per resistir la seva força. Qualsevol cosa més suau o subtil es pot deixar de banda.\nFormatges blaus com Stilton , roquefort , Gorgonzola i Fourme d'Ambert són els candidats clàssics, però potents i ben envellits cheddar també pot funcionar bé. Les magnífiques incorporacions al tauler de formatge poden marcar la diferència en el maridatge vinós. El raïm vermell, la fruita vermella i la negra seca i les nous afegiran una dimensió addicional a la combinació de formatges Porto i blau.\nPorts Tawny canvien el perfil del sabor en funció de la seva edat als 10, 20 i 30 anys. La versió tradicional de 20 anys, en la qual em centraré, sol ser més dolça i apareixen personatges secundaris. És una excel·lent alternativa a altres vins dolços de postres, com ara fusta o collita tardana Riesling i Tokaji .\nTawny Port, suau, ric i nou, es pot servir lleugerament fred i es casa de forma impressionant amb formatges salats, secs i durs, com ara Formatge parmesà (Parmesà), cheddar, comtat i Formatge pecorí .\nCom el Port Vintage i el formatge blau, acompanyeu aquests formatges durs amb Membrillo i fruits secs d’hivern. La dolçor de la pasta de codony Membrillo equilibra la dolçor del Port i la nou es combina perfectament amb la vellesa del Port.\nTop 20 ports per Nadal\nPort de Fonseca: sis dels millors\nConsell extra: vi blanc sec i formatge\nUn blanc sec amb una elevada acidesa completa la imatge, que combina perfectament amb la pela i els formatges suaus, com el Brie i el Taleggio.\nAmb aquest assortiment de vins al voltant d’un plat de formatge, segur que mantindreu feliços els tradicionalistes al voltant de la taula, alhora que sabreu que també heu lliurat el barret de paper de Nadal als sommeliers de tot el món i heu obeït les complexes i sagrades lleis de l’alimentació. maridatge de vi.\nEl dispositiu Coravin revolucionarà la manera de beure vi?...


ACORD MARC DE LA UNIVERSITAT DE BARCELONA AMB L'ARMHC\nLa Universitat de Barcelona (UB), el 10 de novembre de 2003, ha firmat un acord marc amb l’Associació per a la Recuperació de la Memòria Històrica de Catalunya (ARMHC). La finalitat és col·laborar en activitats científiques d’investigació i desenvolupament tecnològic i facilitar l’intercanvi d’experts i formació de personal per a la tasca de recuperació de la memòria històrica de la Guerra Civil i de la dictadura.\nAmb aquest acord marc es crea el referent de col·laboració a partir del qual i, mitjançant futurs contractes específics, es portaran a terme els projectes d’investigació i desenvolupament; assessorament mutu; cooperació en programes de formació de personal investigador i tècnic; organització i execució d’activitats comunes vinculades amb la promoció social de la investigació i el desenvolupament; i intercanvi de personal de les dues entitats.\nPer tal de facilitar l’elaboració i el compliment dels contractes específics, l’acord estableix també una comissió mixta entre la UB i l’ARMHC.\nPer part de la Universitat de Barcelona, el grup de recerca dirigit pel Dr. Xavier Hernàndez i el Dr. Joan Santacana treballa des de fa temps en la investigació científica de la Guerra Civil, a través de la publicació de diversos treballs destacats en aquest àmbit d’investigació. A més, recentment l’esmentat grup, juntament amb la Universitat Rovira i Virgili de Tarragona, ha elaborat un document sobre la Recuperació dels espais de la Guerra Civil, projecte que ha estat presentat al Servei d’Arqueologia de la Generalitat de Catalunya.


dimecres, 31 de març 2021 - 16:15h\nL'estat de salut de Mila Ximénez continua sent motiu de preocupació després de conèixer-se que la col·laboradora de 'Sálvame' ha tornat a ser ingressada a l'hospital, tal com avança este dimecres, 31 de març, la revista 'Semana'.\nLa col·laboradora havia tornat al programa després de mesos absent, però en les últimes setmanes havia tornat a absentar-se i ara preocupa que el seu estat de salut s'haja deteriorat amb el pas dels dies.\nSegons ha explicat la citada revista, la germana de Mila i el seu cunyat no se separen d'ella perquè no estiga sola a l'hospital, ja que la seua filla Alba ha hagut de tornar a Amsterdam per a complir amb les seues obligacions professionals.\nUna lluita contra el càncer\nVa ser el dilluns quan Mila Ximénez va haver de ser ingressada de nou a l'hospital després de la recomanació de l'equip mèdic que està tractant la seua malaltia. Segons pareix, van ser la seua germana i el seu cunyat els qui la van portar a l'hospital després d'un any de lluita contra el càncer de pulmó.\nÉs el cas de Belén Esteban, que fa a penes unes hores va voler manar tot el seu suport a la col·laboradora a través del seu compte d'Instagram, a on va publicar una imatge d'ella mateixa al costat de Mila i al periodista Raúl Prieto, acompanyant la imatge amb quatre cors. En este moment els seus seguidors no van entendre a què venia este missatge, però després de conèixer-se el seu ingrés hospitalari, té molt més sentit.\nDe fet, 'Sálvame' s'ha convertit en un entorn familiar per a la periodista i la resta de presentadors i col·laboradors estan en tot moment pendents d'ella, especialment davant l'absència de la seua filla per motius laborals.\nLa bona relació que manté amb tots ells ha fet que, fins i tot estant malalta i lluitant contra el càncer, la col·laboradora haja tornat al plató en més d'una ocasió durant els últims mesos.\nMila va tornar a Sálvame fa un mes\nFa unes setmanes va decidir reincorporar-se al seu lloc de treball mentres esperava què fer amb el seu tractament. Mila estava pendent d'uns resultats que l'ajudarien a decidir si seguia endavant amb el tractament o el deixava, i la seua filla Alba, sabent l'important d'estos resultats, va decidir tornar a Espanya de manera temporal per a estar al costat d'ella.\nEn tota esta situació, Mila va tornar al treball, potser per a deixar de pensar en la seua malaltia i en els resultats que podien canviar-li la vida i dedicar-se una altra volta al que més li agrada. Cal recordar que la col·laboradora ha passat uns mesos molt complicats.\n«He passat un mes horrible, que no li ho desitjo a ningú. Això no és vida. Jo tinc forces, però ara no puc», va dir la col·laboradora en una de les seues últimes declaracions sobre la seua malaltia.\n"L'única persona a qui Rocío Carrasco va explicar el seu infern viscut" "Olga Moreno, 'obligada' a anar a 'Supervivientes' per un assumpte d'Antonio David"


Raquel Sánchez Silva presenta divendres la III edició de la Mallorca Design Day a la Fàbrica Ramis d'Inca - Fora Vila\nRaquel Sánchez Silva presenta divendres la III edició de la Mallorca Design Day a la Fàbrica Ramis d’Inca\nLa III edició de Mallorca Design Day, l’aparador internacional de nous talents del disseny més important de Mallorca i un dels 6 que existeixen a Espanya, arranca aquesta setmana. Divendres 24 de setembre, a les 19 hores, la Fabrica Ramis d’Inca acollirà la gala, la qual serà conduïda per la presentadora Raquel Sánchez Silva.\nDurant l’esdeveniment, es projectaran les desfilades dels dissenyadors internacionals i nacionals guanyadors, així com dels 6 finalistes de les Illes Balears. Després, el jurat, presidit pel dissenyador i president de l’ACME, Modesto Lomba, anunciarà la col·lecció balear guanyadora. Així mateix, es donarà també a conèixer el Premi Nacional d’Interiorisme.\nL’acte es complementarà amb un food design, una degustació del treball creatiu de la mà dels xefs Ariadna Salvador i Xesc Reina. «Durant els darrers mesos hem fet un esforç important per contribuir a fer que Inca recuperi la seva activitat i dinamisme. Estam molt contents que finalment enguany es pugui dur endavant aquest esdeveniment de renom internacional i Inca sigui la seu de la gala de la tercera edició del Mallorca Design Day», destaca el batle d’Inca, Virgilio Moreno.\nPer la seva banda, el regidor d’Economia local, Turisme i promoció de la ciutat assenyala que «a Inca sempre ha existit una gran tradició d’empreses i empresaris relacionats amb el món del calçat, la moda i el disseny. Això afegit a la recuperació del teixit econòmic i comercial que, a poc a poc, segur que tenim a la ciutat, dóna com a resultat que el sector de les fires i esdeveniments sigui un punt de referència per Inca».\nDe forma paral·lela, en el marc del Mallorca Design Day dimecres 22 de setembre es durà a terme la presentació de la novel·la «Schiaparelli. La italiana de París» de l’escriptor, periodista i analista de moda, Nacho Montes. D’altra banda, dijous 23 de setembre se celebrarà la mostra dels treballs finalistes que competeixen pel Premi Nacional d’Interiorisme, en la seu Aquaaquae.


El Tribunal de Corts d'Andorra ha desestimat el sobreseïment del cas Banca Privada d'Andorra (BPA) com demanaven la majoria dels processats i va comunicar als advocats de les diverses parts que el judici està previst que s’iniciï a mitjans de gener del 2018, segons anuncia el Diari d'Andorra.\nEs mantenen els 25 processats que havia demanat la fiscalia i queden fora nou encausats més per als quals la fiscalia havia demanat el sobreseïment. Entre els que han quedat a fora es troben els germans Higini i Ramon Cierco.\nEl Govern andorrà, segons explica l’aute, podia haver demanat que se seguís la causa contra els Cierco, però ha optat per no fer-ho i queden definitivament fora d’aquest primer judici. El tribunal remarca que “no havent formulat l’acusació particular constituïda pel M. I. Govern d’Andorra petició que se segueixi la causa respecte d’aquests encausats [...] procedeix acordar el sobreseïment provisional de la present causa respecte dels encausats Higini Cierco Noguer, Ramon Cierco Noguer [...]”.\nL’aute recull que s’hauran de fer fins a setanta-dues noves diligències d’entre els centenars que havien demanat. S’han instat diligències per l’entrega de documentació a BPA, l’INAF, la UIFand, l’Associació de Bancs d’Andorra (ABA), la policia, el Govern i la consultora KPMG. Especialment nombrosa és la informació que s’ha demanat a BPA, ja que hi ha fins a 39 diligències.\nLes Corts andorranes, en el moment de donar l’aute a les parts, va elogiar la profunda i completa tasca realitzada per Canòlic Mingorance en la instrucció del cas amb uns mitjans limitats. El calendari que es preveu passa perquè Corts confia haver tancat les més de setanta diligències al setembre, pels volts de les festes de Meritxell d'Andorra. A l’octubre hauria d’arribar la qualificació definitiva de la fiscalia amb la petició de penes i multes per als processats. Després hi haurà quinze dies de marge per a les parts i finalment les defenses disposaran d’un mes per a fer allegacions.\nLes sessions del judici, segons fonts properes al cas, estaran fixades dimarts, dimecres i dijous. Es desconeix quina serà la durada final, però s’espera, segons aquestes fonts, que podria arribar als dos mesos.\nHi ha dos elements importants que s’adjunten a la causa. D’una banda, el cas Emperador que se segueix a Espanya contra el presumpte mafiós xinès Gao Ping, que suposadament era el beneficiari dels més de 60 milions d’euros que Rafael Pallardó, el seu presumpte testaferro, va enviar a la Xina a través de BPA (en alguns casos a través de compensacions amb entrega de diners en metàllic a Espanya). Una part de les defenses considera que el cas Emperador mostra que els diners de Gao Ping provenien de frau fiscal i no dels delictes de què se l’acusava inicialment.\nEl segon punt important és que s’incorpora a la causa la informació del cas Landstreet, la presumpta caixa B de BPA, on, segons la Batllia, es pagaven primes de sota mà per compensar actuacions hipotèticament irregulars.\nEL DIRECTOR DE L'INAF DIU QUE LA BANCA ÉS TRANSPARENT\nRamon López, director de l’Institut Nacional Andorrà de Finances (INAF), va afirmar ahir davant de la comissió BPA que les entitats bancàries actuals no posen cap problema per entregar qualsevol tipus de dada o informació que se’ls demani i que estan compromeses amb la transparència.\nLópez va respondre a les preguntes de diversos consellers generals i va incidir que la facilitat perquè es comprovi tot el que es vulgui de la banca andorrana no només s’ofereix a l’INAF, sinó a organismes exteriors. Els consellers van demanar si hi havia algun banc que estigui sent vigilat en l’àmbit intern o extern i López va assegurar que no.\nEl director de l’INAF va comentar que es requereix un augment important de les capacitats de l’organisme i que s’hauria d’arribar a doblar el personal. Aquest increment, però, hauria d’arribar amb el fitxatge de gent amb unes característiques tècniques molt definides. López va destacar que la voluntat de l’INAF és ser cada dia més exigent amb els controls.\nEls processats són Joan Pau Miquel, Luis Pablo Laplana, XMG, Mauricio Escribano, Sergi Fernández Genés, Santiago de Rosselló Piera, Isabel Camino Sarmiento, Francesc Xavier Domingo Roige, Amaya de Santiago, Amelie Andrée Pérez, Anna Maria Bermejo, Antoni Calvente, Enrique Rafael Gracia, Ignacio Cardiel, Jaume Sansa, Joana Reolid, José González, Josep Elfa, Josep Lluís Rivero, Luis César Jayme, Esteve García, Francisco Miguel Martínez, Francisco Javier Filoso, Josep Antoni Rivero i Juan Cejudo.\nQueden fora de la causa Higini i Ramon Cierco Noguer, Francisco Javier Campos, Cristina Lozano, Divina Domingo, Antoni Solé, Jorge Guimó, Gloria Mascort i Dolors Barchino.\nGentuza. Mala vida tengáis y vuestros hijos por culpa vuestra\nescrit per Ruth 30/mai/19 05:51 h.


2013 1124. Amagar la llengua - Gironès per la independència\n2013 1124. Amagar la llengua\nAmagar la llengua\n24/11/13 02:00\t- JOSEP-LLUÍS CAROD-ROVIRA\nPel que he vist i sentit, en la compareixença de Rodrigo Rato l'idioma usat no hi va ser el català, sinó el castellà. Per què?\n10/11/2013\tSi pregunten, responc\nNovament s'han lliurat els premis Ondas, en què han estat guardonats catalans del món audiovisual, merescudament. I un any més, si hem de fer cas del que hem vist i sentit, la llengua pròpia del país, a la capital del qual tenia lloc l'acte, ha brillat per la seva absència, ja que la llengua vehicular ha estat una altra, com sempre. Llevat d'algunes paraules o frases en català, convenientment traduïdes al castellà, no fos cas, l'acte s'hauria pogut fer, exactament igual, a Jerez de la Frontera, Quintanilla de Onésimo o Santillana del Mar. No entenc els motius pels quals l'organització de l'esdeveniment munta l'acte amb aquesta manca de respecte cap a la llengua del país que n'acull la celebració i pot trobar que aquest ús lingüístic sigui la cosa més normal del món. Ni tampoc que els premiats els segueixin el joc per no aparèixer com a desagraïts o provincians que empren l'idioma autonómico, en un acte que és per a toda España.\nDoncs, bé, potser ja és hora que toda España sàpiga que mentre, aquí, tots coneixem quina és la seva llengua pròpia i, a més, la sabem parlar, ja toca que s'adonin que nosaltres en tenim una altra, distinta de la seva. Però com han de saber-ho si no la senten i els que podrien utilitzar-la l'amaguen i fan sentir la d'ells, per una barreja de timidesa, sentit mal entès de l'educació i pressió organitzadora? Justament, la mala educació consisteix a aterrar en un país concret, que té un idioma nacional característic, i no fer-lo servir. No és admissible que en un acte que té lloc a Catalunya, per més que sigui retransmès també per a tot l'Estat, el català no hi ocupi, si més no, la meitat del temps. No és imaginable una altra solució lingüística en qualsevol país europeu, per petit que sigui el país i escassos el nombre de parlants, que no és el cas. D'això se'n diu llengua d'estat i és clar que, ara i tant, el català no n'és ja que, altrament, ningú no es veuria amb cor de fer-hi tot el que ha de suportar. També per a això ens cal estat.\nPerò, abans, s'havia produït un altre episodi encara més greu, ja que l'escenari no era un lloc privat, sinó la seu mateixa del Parlament, representació màxima de la democràcia i la sobirania del nostre poble. Pel que he vist i sentit, en la compareixença de Rodrigo Rato, l'idioma usat no hi va ser el català, sinó el castellà. Per què? Si el polític banquer no sap català, posant-li un traductor al seu costat el tema ja quedava resolt i ningú no se n'hauria estranyat, ja que és així com funcionen, normalment, la majoria de polítics espanyols. Però, des de quan la ignorància lingüística d'un sol individu ha de fer canviar els usos lingüístics de tota una cambra parlamentària, fins al punt de renunciar a la llengua pròpia del país i del mateix Parlament? A la nostra cambra s'hi han fet compareixences, amb traducció simultània, sense cap problema, pràctica habitual en tots els Parlaments del món, quan hi acut algú que desconeix la llengua del país. Recordo ara la visita del Dalai Lama i, abans, alguna sessió de treball del Parlament Europeu, molt més complexa pel nombre de llengües que calia traduir. Però, per un home sol ha de morir la llengua de tot un poble? On és el sentit d'estat dels nostres parlamentaris? No donava crèdit al que estava veient! S'imaginen la plasticitat expressiva d'una imatge, al Parlament català, en la qual compareix un exministre espanyol i que ha d'escoltar les intervencions dels grups, integrats suposadament per ciutadans espanyols com ell, amb auriculars de traducció automàtica perquè no els entén quan parlen, mentre als diputats no els cal, quan ell parla, perquè són competents en la llengua del visitant? Ho sento, però això no té res a veure amb un país normal. En aquella sessió, doncs, sí que hi va haver violència, però era violència lingüística.


BARCELOFÍLIA : 23/09/2020\nLa gran diversitat de màscares que es podien trobar a l'Arlequí (Foto: María Dias)\nJaume Serra i Samira Bedran van obrir el 1995 una botiga de màscares coneguda com Arlequí, al número 7 del carrer princesa fent cantonada amb el carrer de Sant Ignasi. Havien llogat el local d’una costurera en un establiment que antigament havia estat la barreteria Ferreri. En un petit taller annex a la botiga es donava forma a les màscares mitjançant un complex procés artesanal de paper maché, cartró, pintura, cola i altres elements.\nEl negoci va acabar tenint una singularitat indiscutible com una de les botigues-taller més representatives de les que van arribar al segle XXI a Ciutat Vella. La jubilació dels propietaris però, portaria al tancament del negoci i a la desaparició de la botiga de màscares.\nInicialment als anys 1980's, el Jaume (escultor) i la Samira (pintora i gravadora) s'havien establert al Poble Espanyol, després d'haver estudiat Belles Arts a Itàlia i quedar fascinats pel món de les màscares. Van arribar tenir un segon establiment a la Plaça de Sant Josep Oriol, al costat de l'Església del Pi.\nImatge exterior de la botiga i llista dels diferents tipus de màscares que s'hi podien trobar.\nEn el moment del tancament (maig de 2020) la parella conservava encara uns 180 motllos diferents amb els quals elaboraven les seves màscares en el què, probablement, era un dels establiments de tot l'Estat amb més diversitat de models en un ventall que abastava des dels inspirats en el teatre de l'antiga Grècia, el carnaval venecià, les tradicionals del teatre popular català, les d'inspiració italiana, francesa o fins i tot del teatre Noh japonès.\n*2020.- Jaume Serra i Samira Bedran rere el taulell de la seva botiga pocs dies abans del tancament definitiu del local. (Foto: Angela Silva. La Vanguàrdia)\nPublicat per bar.cel.ona.uta a 3:30 1 comentari:\nEtiquetes de comentaris: Anys 1990's, Botigues, Ciutat Vella


“El Nadal serà diferent: tindrem de convidat el virus i caldrà conviure-hi” | Catalunya | EL PAÍS Catalunya\nEl Govern avisa que no hi haurà una cavalcada de Reis tradicional i els experts adverteixen que, tot i que baixi la incidència, caldrà limitar igualment les trobades socials\nAmbient a la Ramba de Barcelona dilluns. Enric Fontcuberta / EFE\nBarcelona 6 NOV 2020 - 11:14\tCET\nAdeu al Nadal tradicional. Almenys, aquest any. La pandèmia ha sacsejat el món i el Nadal no se n'escapa. “El Nadal serà diferent. Tindrem de convidat el virus i hi haurem de conviure”, admet Toni Trilla, cap de Medicina Preventiva de l'Hospital Clínic de Barcelona. Tots els experts consultats incideixen en aquesta idea: les festes no seran com sempre. Ni tan sols en el millor dels escenaris, amb la corba epidèmica sota control, es podrà abaixar la guàrdia i caldrà seguir limitant les trobades socials. D'entrada, el Govern ja ha anunciat que no se celebrarà la tradicional cavalcada de Reis, encara que estan estudiant una desfilada “alternativa” per evitar potencials aglomeracions.\nFalta encara una mica més d'un mes i mig per Nadal, però ja s'escampa la incertesa. Amb el virus disparat a bona part d'Espanya —i d'Europa—, confinaments perimetrals en marxa i fortes restriccions socials activades, la pandèmia deixa en l'aire la celebració de les festes de desembre. Es tracta, precisament, dels esdeveniments que més exposen al virus: llargues reunions familiars, menjars i sopars multitudinaris, aglomeracions al carrer amb actes i cavalcades. El còctel perfecte per intensificar, malgrat les tradicionals mesures de seguretat (mascareta, distància de seguretat i rentat de mans), la transmissió del coronavirus.\n“Jo no m'espero una millora d'aquí al Nadal. Espero que es puguin congelar les xifres i això ja em sembla ser molt optimista. Però quan les coses millorin, caldrà seguir sent conservadors”, sosté Joaquín López-Contreras, cap de Malalties Infeccioses de l'Hospital Sant Pau de Barcelona. Catalunya té una incidència acumulada a 14 dies de 818 casos per 100.000 habitants. Les autoritats sanitàries recomanen que aquesta xifra estigui per sota de 50 casos per 100.000 per poder tenir controlada la transmissió del virus. “Des del punt de vista familiar, ho veig molt negre. Reunions familiars amb molta gent és impensable. Suposem que baixa la corba, cau la pressió sobre els hospitals i hi ha menys gent asimptomàtica, què fas amb la teva mare o els avis? Segueixen sent una població vulnerable i cal protegir-la”, reflexiona López-Contreras.\nAl final, el virus continua present a la comunitat. No se'n va de vacances, insisteixen els experts. “A la gent cal dir-li que durant una temporada llarga, fins que arribi la vacuna, ens tocarà viure d'una altra manera, pensant que vindran temps millors. Però ara estem submergits en un mar i si respires sota l'aigua, t'ofegues, així que aguanta”, apunta Juan Pablo Horcajada, cap del servei de Malalties Infeccioses de l'Hospital del Mar. Ara que ha començat a alentir-se el ritme de contagis a Catalunya, el Govern aspira a tenir, com a màxim, 1.000 contagis diaris —ara té entre 4.000 i 5.000 noves infeccions cada dia—, però no saben quant trigaran a baixar a aquests llindars que, segons ells mateixos reconeixen, continuaran sent molt elevats per poder abaixar la guàrdia.\nTrilla demana “prudència” i apunta a una concepció diferent de les festes nadalenques. “Si arribéssim al Nadal amb incidències baixes, podrien ser unes festes no tan negres o tristes com preveien alguns. Potser podrem fer un Nadal més familiar i no tan extrafamiliar, celebrar un Nadal no gaire florit”, assenyala l'epidemiòleg, en al·lusió a fer les reunions amb bombolles de convivència o lleugerament ampliades, però estables, sense barrejar grans grups familiars o d'amics ni encadenar trobades amb persones diferents.\nOn més influirà la caiguda de la corba epidèmica, no obstant això, serà en l'activitat comercial. Mantenir la campanya de Nadal és una de les prioritats per al sector i també per a alguns governs, que estan intensificant ara les mesures restrictives per abaixar la corba i garantir una temporada de compres sense grans sobresalts. “Si mantenim les mesures de precaució, podrem mantenir la campanya”, sosté Trilla. “Seguirà sent un Nadal restrictiu respecte al comerç, hauran de regular aforaments, entrades i sortides, i que es faci de forma assenyada”, afegeix López-Contreras.\nEl que sí que és segur és que la cavalcada de Reis tal com es coneix té els dies comptats. Cal evitar aglomeracions i aquestes desfilades apleguen multituds que generen massa risc de transmissió del virus. “El format clàssic de cavalcada de cap manera seria viable, però s'està treballant en alternatives”, va indicar dijous Sergio Delgado, subdirector general de Programes de Protecció Civil.\n“Hi ha línies vermelles evidents i que segurament hi seran durant molt de temps. Una d'elles són les aglomeracions, que comporten riscos i que cal evitar. Les cavalcades en el format clàssic estan associades a aquestes aglomeracions i són una línia vermella. Els Reis vindran, però no ho podran fer com sempre. De la mateixa manera que no podrem tenir àpats grans amb amics i família”, ha apuntat Delgado.\nHorcajada, més pràctic, assenyala: “Plantejar-se com un drama viure el Nadal com sempre és un error. Cal plantejar-se un Nadal diferent”.


UN MONSTRE ARRIBA SENSE DEMANAR PERMÍS.\nQuan ets mare, t'interesses per tots els temes que puguin ser importants per a garantir la salut i el bon desenvolupament dels teus fills. Investigues sobre alimentació, psicologia infantil, malalties comunes, vacunes, cures preventives, tractaments, remeis, etc. I quan, un dia, t'assabentes que algun petit té càncer, no pots creure-t'ho, et fa mal el cor, encara que no sigui un dels teus fills. I si tens la sort de conèixer al petit, aquest dolor és més gran.\nI ... MAI penses que això et pot passar a tu. MAI penses que el càncer no és previsible. No reflexiones que són falses totes aquestes dietes anticancerígenes, que el càncer no és hereditari, que el càncer no és discriminatori, que a qualsevol li pot passar sense excepció.\n"MAI penses que el càncer pot passar a un dels teus fills. Això em va passar a mi. "\nEl meu nom és Gaby, el meu marit Francisco i jo, tenim 3 fills: en Juan Pablo d'11 anys, el Jesús de 7 i la María José de 5. Junts formem una bella, sorollosa i esbojarrada família. El 18 de desembre de 2015 la Mary Jo, encara amb 3 anys en aquell moment, va ser diagnosticada de Leucèmia Bifenotípica Aguda (LLMA) o, un nom més fàcil de recordar: càncer de la sang; i vull compartir amb tu la nostra experiència.\nEl càncer és una malaltia devastadora en tots els sentits, físicament per al pacient ho és, i el tractament amb quimioteràpia també, esgota la seva energia, baixa les seves defenses, altera el seu estat d'ànim, modifica la gana, causa mal de cap, nàusees, dolor als ossos, a la pell, etc. Però són la seva única oportunitat de supervivència així que cal abraçar-lo malgrat el dolor. Però també emocionalment és devastador, és com un monstre que acaba amb tu, que arriba de sobte a la teva vida i sents que t'ho agafa tot i et deixa en un carreró fosc, sol i fred ... Almenys això va ser el que vaig sentir, al principi ... només al principi.\nEn el cas dels nens és admirable com s'adapten al càncer. Malgrat el dolor i les molèsties, que tant la malaltia com el tractament comporten; s'acostumen massa ràpid al seu nou estil de vida, segueixen sent nens, riuen, juguen, fan rabietes, es posen malalts (d'altres coses) com qualsevol altre nen. I la María José no és l'excepció. És una nena feliç, divertida, alegre, apassionada, madura. Estima la vida i la gaudeix sense importar la seva malaltia. Va a l'escola, va a nedar, practica Jiu Jit Su. Li encanta cantar, ballar, fer vídeos, divertir-se!\nAl principi va ser dur per a ella, ja que sempre es va sentir molt bé i no comprenia perquè havia d'estar en un llit d'hospital patint constants i doloroses punxades, i sentint totes les molèsties que ja he descrit. Pel meu marit i per mi també va ser dur, nosaltres lluitàvem per entendre i assimilar el diagnòstic i com seria la seva vida a partir d'aquest moment, quan ella va iniciar el seu pelegrinatge per aquest nou camí. Sincerament la nostra batalla era contra la por: a la malaltia, al pronòstic, a la incertesa per saber si funcionaria ... o per quant de temps. En el nostre cor hi havia un constant: què passarà si? El monstre volia prendre el control de les nostres vides.\nPerò aquest temible monstre que va arribar sense demanar permís i va agafar a la Mary Jo entre les seves mans; i amb el qual vivim cada dia; en realitat no és tan temible, si el coneixes, i l'acceptes, si treballes amb ell, aconsegueixes entendre que és una nova oportunitat, que el càncer no és sempre sinònim de mort. Els nostres petitons tenen moltes possibilitats de tirar endavant. El secret és mantenir la fortalesa i la determinació, just quan sents defallir. Si ells lluiten, perquè nosaltres no? L'actitud que nosaltres com a pares prenguem davant la malaltia té molta influència en com els nostres fills l'afronten. Si els tractem com a malalts seran malalts, si els tractem com a nens normals seran normals, no es limitaran davant de res, i fins i tot descobriran habilitats i talents que desconeixien.\n'La càncer és un món nou! Desconegut i una mica aterridor al principi, però habitable. Sorprenentment, per a nosaltres, en ell també existeix l'amor, la pau i la tranquil·litat; I per inaudit que sembli també hi ha la felicitat! Per a mi com a mare, la clau va estar en acceptar la malaltia i no pensar en el futur, actuar amb oportunitat i perícia, vivint un dia a la vegada, gaudint l'avui i res més. Francisco; i jo reforcem els nostres vots enmig d'aquesta tempesta, ja que sempre comptem amb la força de l'altre per aixecar-nos quan un cau. Ell ha estat la meva roca, fins i tot en el seu dolor, sempre he tingut els seus braços com a refugi, la seva espatlla per rebre les meves llàgrimes i les seves paraules equànimes i oportunes. El dur procés ens va fer descobrir que necessitem només 3 pilars per mantenir-nos ferms: Fe, família i fraternitat.\nFe. Primer i abans que qualsevol altra cosa, ens vam refugiar completament en Déu i el vam posar tot a les seves mans, des d'un inici vam tenir els senyals adequats per adonar-nos molt a temps de que alguna cosa anava malament amb la petita Mary Jo, i ens va preparar el camí per arribar a un excel·lent etge i gran ésser humà, el Dr. Gaytán i tot el seu equip.\nFamília. El suport que ens donem com a família, el meu marit, els meus fills i jo, són el segon pilar que ens sosté, l'amor, la comunicació, les abraçades, les llàgrimes compartides, sempre seran un bàlsam per a l'ànima, la més bella forma de amor.\nFraternitat. 'La càncer és una malaltia en la qual, tant el pacient com la seva família, requereixen suport, i molt! Sé que no és fàcil demanar ajuda, de vegades volem resoldre aquestes situacions sense suport de ningú, per por, per temor, o simplement perquè no sabem a qui recórrer o quina ajuda demanar. Nosaltres som beneïts amb una gran fraternitat que es va construir al voltant de la Mary Jo; els nostres pares (els avis), tietes, cosins, parents propers i llunyans, amics vells i molts nous, coneguts, i una gran llista de persones el afecte i suport dels quals són invaluables i als quals agraïm eternament de tot cor.\nVa ser així, acompanyant a la nostra filla, en aquesta nova vida, amb fe i voluntat, recolzats per la nostra família i amics com vam descobrir el costat bonic del càncer. Perquè sí! Sí que hi ha un costat bonicl! La María José va descobrir tota la seva força i de pas ens va inspirar a nosaltres i a moltes persones més. Constantment ens ensenya que la vida és un regal meravellós en el qual tot és possible. Per això agraïm i vam gaudir cada moment.\nI també vam conèixer altres formes d'amor fratern. Els caps de setmana, moltes persones estranyes i belles arribaven a l'hospital, voluntaris de diferents llocs, amb un únic objectiu: ajudar i donar! Els nous amics de la Mary Jo arriben per alegrar el dia als petits, la sala comuna de oncopediatria s'omple de rialles i rialles, es torna una festa. I en aquests moments no sembla un hospital!¡Mares i pares també riem! L'alegria dels nens es converteix en el centre d'atenció, no la malaltia.\nMai oblidarem aquests bells moments: veure a la María José encantada jugant amb plastilina, legos, hula hula, a que viatja per Canadà i París, en un gran autobús, ha estat meravellós i reconfortant, la María José i tants altres nens construint experiències positives, i records bells i alegres al voltant de la malaltia.\nÉs així com aquest nou món anomenat Càncer ens ha rebut. Són tantes les experiències, les emocions i els records, que no acabaria d'escriure mai.\nCrec que és una qüestió d'elecció. Els nostres fills mereixen ser feliços, i nosaltres també! El càncer no és un càstig, no és una maledicció, és una malaltia que implica dificultats i reptes, però que invariablement t'ajudarà a trobar-te, i descobrir una nova forma de viure. Es pot ser feliç tot i el càncer. Abracem aquesta oportunitat amb el cor i gaudim cada moment que la vida ens regala.


‘Comunicació’ de Folk & Miedo guanya el 5è Torrefarrera Street Art Festival Guanyador del 5è Torrefarrera Street Art Festival\n‘Comunicació’ de Folk & Miedo guanya el 5è Torrefarrera Street Art Festival\nBy Torrefarrera Street Art Festival\nL’obra expressa el desig d’humanitzar la tecnologia i tornar a la comunicació col·lectiva, la interacció familiar i més personal, partint de la base que la comunicació és essencial per a la humanitat\nEl passat 10 de setembre, en el marc de la Festa Major de Torrefarrera, es va donar a conèixer el mural guanyador del premi del jurat del 5è Torrefarrera Street Art Festival. El jurat ha atorgat el primer premi (1.000 euros) a Folk & Miedo (València i Alacant), autors de l’obra “Comunicació”. Està ubicada en una de les parets de l’empresa ICG Software, de prop de 200 m2, al carrer Tramuntana, sn, del Parc Empresarial Torrefarrera.\nEl jurat, que està format per l’Ajuntament i l’organització del festival, ha premiat l’obra d’acord a criteris d’adaptació a l’entorn, qualitat artística i nivell de definició en l’acabat de l’obra.\n“Comunicació” de Folk & Miedo expressa el desig d’humanitzar la tecnologia i tornar a la comunicació col·lectiva, la interacció familiar i més personal, partint de la base que la comunicació és essencial per a la humanitat.\nMillorar l’entorn urbà i fomentar la cultura són els principals objectius del Torrefarrera Street Art Festival. Organitzat per cinquè any consecutiu per l’Ajuntament de Torrefarrera per dinamitzar i regenerar els espais del municipi, potenciant l’art urbà com a mitjà d’integració social. El festival compta amb el patrocini de l’Institut d’Estudis Ilerdencs, la Fundació ICG, Hiopos i Montana Colors.\nDesprés de les cinc primeres edicions, s’han pintat 4.636 m2 de parets distribuïts per tot el municipi, amb un total de 47 murals a l’aire lliure.\nProperament, es posarà en marxa la votació online per escollir el guanyador del premi del públic (500 euros), a través d’un enllaç que s’habilitarà a la pàgina web de l’Ajuntament de Torrefarrera (www.torrefarrera.cat).\nRelació d’artistes o col·lectius artístics que han participat en el 5è Torrefarrera Street Art Festival:\n– Gasic Painter (Tarragona)\n– Dil (Lleida)\n– Folk & Miedo (València i Alacant)\n– Nauni 69 &Dank (Almeria)\n– Txus Montejano (Lleida)\n– Saiko 134 (Terres de l’Ebre)\nPrevAnteriorTots els murals del Torrefarrera Street Art Festival en un mapa interactiu\nSegüentVotacions per al premi del públic del 5è Torrefarrera Street Art FestivalNext


Màxim Huerta estrena un nou programa en 'À Punt'\n'À Punt' anuncia el nom i la data d'estrena del programa de Màxim Huerta\nL'ex ministre estarà acompanyat per Joan Espinosa i María Fuster\nper Javier Escribano Ros 31/12/2020 19:35h\nPolític, escriptor, periodista i presentador de televisió. Després del seu èxit en la literatura i el seu efímer i polèmic pas pel Ministeri de Cultura i Deports, Màxim Huerta ha decidit tornar en 2021 a la televisió, el mitjà que li va donar la popularitat, deixant arrere un any especialment complicat per a ell a causa del delicat estat de salut de la seua mare.\nMàxim Huerta ha acceptat un nou projecte televisiu en la seua terra natal. El periodista valencià ha fitxat per 'À Punt', el canal autonòmic valencià, a on s'encarregarà del nou programa vespertí anomenat 'Bona vesprada', en substitució de Carolina Ferre que conduïa el programa de les vesprades des de la posada en marxa del canal en 2018.\nSerà l'11 de gener quan s'inaugure el nou programa de Màxim Huerta. Per a esta nova aventura, el presentador de 'A partir de hoy', presentarà juntament amb Joan Espinosa, cara habitual dels informatius de Canal 9 i també en diferents programes de la nova À Punt, així com amb María Fuster, també reportera en altres programes.


Mor l'exregidor republicà de Solsona Salvi Nofrarias | Nació Solsona\nMor l'exregidor republicà de Solsona Salvi Nofrarias\nper Redacció , Solsona, 21 de febrer de 2021 a les 15:42 |\nAquest matí ha mort als 76 anys d'edat l'exregidor de Solsona Salvi Nofrarias i Bellvehí, després d'una llarga malaltia. Va ser regidor d'ERC entre el 2003 i el 2015. Després d'un primer mandat a l'oposició, Nofrarias va convertir-se en regidor d'Hisenda, Administració i Esports com a número 2 de l'alcalde Xavier Jounou.\nEl gener del 2010, arran de la defunció del primer batlle republicà, Salvi Nofrarias va renunciar al càrrec que li corresponia i va cedir-ne el lloc a David Rodríguez, aleshores regidor de Salut, Acció Social i Comunicació. En el seu tercer i darrer mandat, Nofrarias va convertir-se en un puntal del govern municipal com a responsable d'Hisenda, Administració, Urbanisme i Serveis.\nDesprés del seu pas per l'Ajuntament, va continuar canalitzant la seva vocació de servei públic com a vicepresident del Consell de la Gent Gran de Solsona. També va ocupar la vicepresidència de Càritas Arxiprestal Solsona-Morunys.\nLa seva defunció ha consternat la corporació i el personal municipal, que traslladen el seu sentit condol a la seva família, en especial a la Rosalia i els seus fills, Salvi i Miquel. L'alcalde, David Rodríguez, en destaca "l'honestedat, la capacitat de treball, el rigor i la lleialtat, sempre disposat a assumir el paper difícil en situacions complexes".\nEls imperdibles, Societat, Salvi Nofrarias, ERC, obituari\nPer Dolors C C el 21 de febrer de 2021 a les 23:07